Nogle Uiulersogelser angaaeiule Ustilago Carbo. 7 



anstillede Afsvampningsforsøg ved Neddypning af Sædekornet i 

 6 Minutter i Vand af 52—55° C, at der findes en mærkelig' 

 Forskel hos Havre og Byg i deres Forhold hertil ; medens den 

 første fuldstændig afsvampes herved, sker det derimod kun ved 

 den sidste, hvis Sædekornet i Forvejen har været udsat for en 

 Udblødning i omtrent V4 Døgn. Disse og flere andre Erfaringer 

 lede til den Antagelse, at « Flyvebrand » hos Havre og Byg for- 

 merer sig ved at Brandsporerne i Blomstringstiden udsaas paa 

 Frugtknuden førend denne dækkes af Avnerne, under hvilke de 

 ogsaa ofte kunne findes, og at de forblive her til Spiringstiden 

 om Foraaret. Tillige forstaas herved, at Brandsporer hos Havre 

 dræbes af det varme Vand, da dette let kan trænge indenfor 

 de løst siddende Avner, hvilket ikke er Tilfældet hos Byg; hos 

 denne maa Varmen forplante sig gennem de fastsluttende 

 Avner, hvad der i de fem Minutter kun kan naas, naar Avnerne 

 i Forvejen ere fuldstændig gennemblødte. Denne Forskel mel- 

 lem Brand hos Havre og Byg antyder dog heller ingen bio- 

 logisk Forskel hos selve de paagældende Svampe, men er kun 

 afhængig af Værtplanternes Bygning. 



Hvad der derimod taler meget stærkt for en Artsforskel 

 imellem de hos Hvede , Havre og Byg optrædende Former af 

 Flyvebrand, er Resultaterne af Udsædsforsøg med Brandsporer, 

 tagne af de tre Værtplanter. Medens afskallede Havrekorn, be- 

 saaede med Brandsporer tagne af Havretoppe, frembragte en 

 Mængde brandige Havreplanter, havde disse Brandsporer slet 

 ingen Indvirkning, naar de saaedes paa afskallede Bygkorn eller 

 paa Hvede. Naar endvidere afskallede Bygkorn befængtes med 

 Brandsporer af Bygax, fremkaldtes talrige Brandax hos de frem- 

 komne Planter, medens de hermed besaaede Havre- og Hvede- 

 korn kun frembragte sunde Planter. Hvedekorn endelig, som 

 bleve befængte med Ustilago-Sporer af Hvedeax, fremkaldte, om 

 end i ringe Mængde, brandige Hvedeax, men de samme Sporer 

 havde ingen Indvirkning paa Havre eller Byg. 



Jeg har tidhgere omtalt, at der hos Byg optræder to alle- 



